《郡斋读经》
唐代·羊士谔

壮龄非济物，柔翰误为儒。及此斋心暇，翛然与道俱。

散材诚独善，正觉岂无徒。半偈莲生水，幽香桂满炉。

息阴惭蔽芾，讲义得醍醐。迹似桃源客，身撄竹使符。

华夷参吏事，巴汉混州图。偃草怀君子，移风念啬夫。

翳桑俄有绩，宿麦复盈租。圆寂期超诣，凋残幸已苏。

解空囊不智，灭景谷何愚。几日遵归辙，东菑殆欲芜。

作者简介：羊士谔（约762～819），泰山（今山东泰安）人。贞元元年礼部侍郎鲍防下进士。顺宗时，累至宣歙巡官，为王叔文所恶，贬汀州宁化尉。元和初，宰相李吉甫知奖，擢为监察御史，掌制诰。後以与窦群、吕温等诬论宰执，出为资州刺史。士谔工诗，妙造梁《选》，作皆典重。与韩梓材同在越州，亦以文翰称。著集有《墨池编》、《晁公武郡斋读书志》。